นายกฯ บาห์เรน ร่วมงานรำลึกวันพ่อ ร.9 ตรัสชมประเทศไทยคือบ้านหลังที่สอง
เมื่อวันที่ 5 ธันวาคม 2560 เวลา 19.00-22.00 น. สถานเอกอัครราชทูต ณ กรุงมานามา ประเทศบาห์เรน ได้จัดงานเลี้ยงรับรองเนื่องในโอกาสวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช วันชาติ และวันพ่อแห่งชาติของไทย ที่โรงแรม Crowne Plaza ประเทศบาห์เรน,โดย เจ้าชายคอลิฟะห์ บิน ซัลมาน อัล คอลิฟะห์ นายกรัฐมนตรีบาห์เรน เสด็จฯ ทรงร่วมงานดังกล่าว พร้อมด้วยพระโอรส พระนัดดา และรัฐมนตรี ตลอดจนคณะข้าราชการระดับสูงของบาห์เรน ซึ่งมี นางหทัยชนก ฤทธาคนี ฟรูโม อุปทูตฯ พร้อมด้วยข้าราชการสถานเอกอัครราชทูตฯ และคู่สมรสเฝ้าฯ รับเสด็จ,นายกรัฐมนตรีบาห์เรน ทอดพระเนตรนิทรรศการเฉลิมพระเกียรติเกี่ยวกับพระราชประวัติ และพระราชกรณียกิจของพระบาทสมเด็จพระปรมินทรมหาภูมิพลอดุลยเดช รวมทั้งการแสดงของคณะนักเรียนจากโรงเรียน ก. ไก่ ซึ่งเป็นโรงเรียนสอนภาษาและวัฒนธรรมไทยที่สถานเอกอัครราชทูตฯ ให้การสนับสนุนด้านงบประมาณ,นายกรัฐมนตรีบาห์เรน ทรงมีพระปฏิสันถารกับอุปทูตฯ และข้าราชการสถานเอกอัครราชทูตฯ อย่างใกล้ชิด และเป็นกันเอง โดยตรัสว่าทรงรักประเทศไทย และทรงเห็นว่าประเทศไทยคือบ้านหลังที่สองของพระองค์ ยังความปลาบปลื้มใจที่มีต่อสถานเอกอัครราชทูตฯ และพี่น้องชาวไทยในบาห์เรนเป็นอย่างยิ่งในการจัดงานเลี้ยงรับรองครั้งนี้ มีข้าราชการระดับสูงของบาห์เรน คณะทูตานุทูตต่างประเทศ แขกชาวต่างชาติ และประชาชนชาวไทยเข้าร่วมจำนวนกว่า 500 คน
นายกรัฐมนตรีบาห์เรน ทอดพระเนตรนิทรรศการเฉลิมพระเกียรติเกี่ยวกับพระราชประวัติ และพระราชกรณียกิจ ของพระบาทสมเด็จพระปรมินทรมหาภูมิพลอดุลยเดช รวมทั้งการแสดงของคณะนักเรียนจากโรงเรียน ก. ไก่ 
สถานเอกอัครราชทูต ณ กรุงมานามา,เจ้าชายคอลิฟะห์ บิน ซัลมาน อัล คอลิฟะห์,นางหทัยชนก ฤทธาคนี ฟรูโม,นายกบาห์เรน,สถานทูตไทยในบาห์เรน